Балалар залга кереп, чыршы тирәли басалар.

А.б. Без бүген чыршы янында

 Әйлән- бәйлән уйнарбыз.

 Кыш бабайны каршыларбыз,

 Яңа җырлар җырларбыз.

 Нинди матур безнең чыршы,

 Җем- җем килеп яна ул.

 Башлыйбыз чыршы бәйрәмен,

 Котлы булсын яңа ел!

**Айзилә:**Чәчәк кебек ап-ак карлар ява,

 Туган якны сагынып кыш килде.

 Ап-ак бүздәй йомшак кары белән,

 Җирне  калын юрганга төрде.

**Айзат:**Кыш ул үзе йөрми ялгыз гына

 Җитәкләгән күркәм бәйрәмне,

 Нинди бәйрәм? – диеп сорасагыз,

**Балалар** (*бергә*). Бездә бүген чыршы бәйрәме!

 **Тәрбияче:**Тагын бер ел артта калды

 Борчуы, шатлыклары.

 Ак бәхетләр, уңыш теләп

 Ява Яңа ел кары.

**Нурислам:**Карлар ябалак-ябалак,

 Көннәр-төннәр яңа, ак!

 Бу Яңа ел – иң яңа ел,

 Барсыннан да яңарак!

**Илмир:** Тылсымлы икән Яңа ел –

 Капкасыннан кергәч тә,

 Кинәт кенә үсеп җиттек,

 Үсеп киттек бер яшькә!

**А.Алина:**Тик Яңа ел бер үк елда

 Булсын иде берничә.

 Яңа елның берсенә дә

 Калмас идек кермичә!

 Яңа ел еш булса, күптән

 Дәү кеше булыр идек,

!

 **З.Камилә:**Хәер, җәй көне диңгезгә

Ялга киткән арада,

Әбиләргә, бабайларга

Ярдәм иткән арада,

Җәйләр үткән арада,

Кышлар көткән арада,

Сизми дә калырбыз әле –

Яңа елга җитәрбез,

Тагын бер яшькә үсәрбез,

Тагын бәйрәм итәрбез!

**Тәрбияче.** Балалар, игътибар белән тыңлагыз әле, мин сезгә бер табышмак әйтәм:

Төсен үзгәртми бер дә,

Гел яшел күлмәк кия.

Матур бизәнеп, һәр елны

Безгә кунакка килә.

Нәрсә ул?

**Балалар.** Чыршы, чыршыкай.

**Тәрбияче:**Әйе, бик дөрес. Менә ул безнең чыршыбыз. Әйдәгез, хәзер чыршы тирәли әйләнеп җырлап чыгыйк. Андагы матур уенчыкларны карыйк.

***“В лесу родилась елочка”***

**Тәрбияче:** Балалар, сез чыршы турында шигырьләр беләсезме?

**Балалар.** Әйе,беләбез.

**Тәрбияче:**Әйдәгез, сөйләп күрсәтегез әле.

.**Регина:** Бүлмәдә чыршы агачы, ул яшелдән киенгән,

 Чыршы да урманнан безгә,бәйрәм итәргә килгән.

 Син килдең бүген киенеп, бизәнеп, матурланып

 Безгә нәнидусларыңа күңелле җырлар алып.

**Руслан:** Конфет, шоколад өләшә,

 Бүләк бирә һәркемгә.

 Яңа ел, чыршы бәйрәме

 Булсын иде һәр көн дә.

**Х.Алина:** Яңа ел ул Яңа шул

 Иске ел булмас әле.

 Шатлыгын да , бәхетен дә

 Кызганып тормас әле.

**М. Аделина:**Шатланабыз, сөенәбез,

 Зурлыйбыз яңа елны.

 Яңа елда, яңа утлар,

Яктыртсын яңа юлны.

 *чыршыда утлар кабынып китә.*

***Юлбасарлар йөгереп керәләр, (сызгыру, кычкыру, тавыш)***

**ЮЛБАСАРЛАР:**

– Сез нәрсәгә болай матур итеп киендегез әле?

– Монда нинди вакыйга бара?

**Тәрбияче:** Ә сез үзегез кемнәр?

**ЮЛБАСАРЛАР.** Без көтмәгәндә генә һөҗүм ясап, кешеләрне куркытып байлыкларын үзләштерәбез. Берәүгә дә баш имибез, юл куймыйбыз!

– Так что бернинди дә бәйрәм булмаячак!

– Без сезнең тәрбияче апагызны үзебез белән алып китәбез һәм Кыш бабайны да бирегә җибәрмибез.

***(Тәрбиячене үзләре белән алып китә башлыйлар)***

**Балалар:** (*юлбасарларны туктаталар*). Туктагыз әле, сез безнең апабызныы җибәрсен өчен без ни эшләргә тиеш булабыз?

**ЮЛБАСАРЛАР.** Безнең күңелне ачарга! Мәсәлән, нинди дә булса бию башкарырга!

***“Ледяные ладошки”биюе***

**ЮЛБАСАРЛАР.** Молодцы!  Биюләрегез ошады, матур биисез.

– Ярар, апагызны җибәрәбез инде.

– Тик бәйрәм үткәрергә барыбер комачаулаячакбыз.

**Тәрбияче:** Юлбасарлар, әйдәгез болай килешик. Мин сезгә табышмаклар әйтәм, әгәр сез җавапларын белмисез икән, башка безгә комачаулап йөрмисез, ярыймы?

**ЮЛБАСАРЛАР.** Яхшы. Карарбыз, моңа кадәр без белмәгән бернәрсәнең дә булганы юк иде әле.

**Бер бала белән юлбасар аркан тартышалар.**

 **Чыршы тирәли ярышып әйләнү.**

**ЮЛБАСАРЛАР.**

– Без бик күп нәрсәне белмибез икән әле!

– Бакчага барып белем алырга туры киләчәк!

– Балалар, безне гафу итегез инде!

– Безгә дә бәйрәмегезгә катнашырга рөхсәт итегез әле?

– Без бер начарлык та эшләмәскә сүз бирәбез!

***Юлбасарлар бәйрәмгә калалар.***

*Ишек артында бәхәсләшкән тавышлар.*

**Алып баручы.** Балалар, мин ниндидер тавыш ишетәм. Сез дә ишетәсезме?

*Ике куян килеп керә (һаман бәхәсләшүләрен дәвам итәләр):*

**1нче куян.** Мин бирәм, мин бирәм. Минем бирәсем килә!

**2 нче куян.** Юк,үзем,үзем тапшырам!

**Тәрбияче:** Исәнмесез, куянкайлар?! Нишләп тавышланасыз? Ни булды?

**1 нче куян.** Без сезгә хат китердек. Хатны балаларга үзем бирәсем килә.

**2 нче куян.** Минем дә бирәсем килә.

**Тәрбияче:**Туктагыз әле, дуслар, тынычланыгыз. Кайсыгыз җитез, шул тапшырыр хатны. Ә моны белү өчен мин сезгә бер уен тәкъдим итәм. Тыңлагыз. Менә бу урындыкны күрәсезме? Музыка уйнаганда сез урындык тирәли йөрерсез. Музыка туктауга урындыкка кайсыгыз тизрәк утыра, шул безгә хатны тапшырыр. Аңладыгызмы? Килешәсезме?

**1 нче куян.** Мин беренче утырам. Мин хатны тапшырам.

**2 нче куян.** Юк, син түгел, мин, мин беренче утырам.

**Тәрбияче:** Менә хәзер кем беренче икәнен күрербез. Башладык.

***Уен «Кем беренче?» Көй уйный****.*

**Тәрбияче:** Ай, нинди җитез икәнсез. Афәрин! Шулай да менә бу дускай урындыкка беренче булып утырды. Я тапшыр инде хатыңны тизрәк.

*Хатны тәрбиячегә бирәләр.*

**Тәрбияче:** (*Конвертны ача. Укый*). «Кадерле балалар, тиздән сезнең Яңа ел бәйрәменә килеп җитәм. Күчтәнәчләр, бүләкләр алып киләм. Көтегез. Кыш бабагыз.»

Рәхмәт сезгә, куянкайлар. Рәхмәт яхшы хәбәрегезгә, безне сөендерүегезгә! Безнең бәйрәмебезгә рәхим итегез. Кунак булырсыз. (*Куяннар шатланышалар, сикергәләп алалар.*) Сезнең шикелле матур куяннар бездә дә бар. Әйдәгез, алар белән бергә биеп алыгыз әле.

***Куяннар биюе.***

**Алып баручы.** Рәхмәт яусын үзегезгә, бик матур биедегез. Ә хәзер күмәкләшеп җырлап алыйк.

**Җыр: «Снежинки» (англиский).**

**Тәрбияче:** Балалар, озакламый Яңа ел килеп җитәчәк. Әлеге бәйрәмне каршылау өчен безгә кемнәр кирәк әле?

**БАЛАЛАР:** Кыш бабай һәм Кар кызы.

**Тәрбияче:** Дөрес, әйдәгез әле аларны чакырыйк (*Чакыралар*)

**Балалар.(хор белән)**

Әй, Кыш бабай, Кыш бабай,

Хуш киләсең, уз бире.

Кунак булып килер дип

Күптән көттек без сине.

**Тәрбияче:** Әйдәгез ,балалар, тагын  бер чакырып карыйк әле.

 **КЫШ БАБАЙ.** Исәнмесез, балалар!

**КАР КЫЗЫ.** Исәнмесез, кунаклар!

**КЫШ БАБАЙ.** Яңа ел белән котлыйбыз!

**КАР КЫЗЫ.** Яңа уңышлар телибез!

**КЫШ БАБАЙ.** Бәхет керсен һәр өйгә!

**КАР КЫЗЫ.** Иминлек булсын җирдә!

**КЫШ БАБАЙ.** Шатлык килсен һәр көндә!

**КАР КЫЗЫ.** Нур булып иңсен йөзгә!

**КЫШ БАБАЙ.** Сәламәтлек булсын юлдаш!

**КАР КЫЗЫ.** Тыныч һәм бай булсын еллар!

**Тәрбияче:** Рәхмәт, Кыш бабай, рәхмәт Кар кызы!

**Кыш бабай.**

Килдем ерак-ерактан.

Салкын, карлы төньяктан.

Көтүегезне белдем,

Кар-буран алып килдем.

Хәзер мин сезгә кар-бураннарымны җибәрәм, кулларыгызны өшетәм. Саклап кала алырсыз микән кулларыгызны суыктан. Яле, кулларыгызны сузыгыз әле, ә мин килгәндә, яшерегез! Ыыз-ыыз итәм.

*Уен: «Өшетәм». «Ой, что за народ».*

**Кыш бабай.**Ай-һай, сез бик җитез, батыр, матур балалар икәнсез. Минем дә оныгым бик уңган, җитез. Таныш булыгыз, аның исеме – Карчәчәк. Карчәчәк, кызым, мин күпме генә тырышсам да, берсенең дә кулларын туңдыра алмадым. Ә хәзер син сынап кара әле үзләрен, таныш балалар белән.

**Карчәчәк.**

Исәнмесез, балалар!

Исәнмесез, кунаклар!

Яңа ел белән сезне,

Яңа бәхетләр белән!

Яңа елда зур үсегез,

Көн дә артсын көчегез.

Ел үсәсен ай үсегез!

Илгә хезмәт итегез!

Яңа елда уңышлар

Телим сезгә мин, дуслар!

**Балалар.** Рәхмәт, Карчәчәк.

**Карчәчәк.** Балалар, минем кулымда серле сандык. Ә сандыгым буш түгел. (*Сандыкны ачып кар бөртекләре алып сибә.*) Карагыз әле, нинди матур кар бөртекләре! Күзләрне камаштырып җемелдиләр. Ә бит алар гади генә түгел, серле кар бөртекләре. Һәрберсендә табышмаклар яшеренгән. Тыңлагыз игътибар белән. (*Кар бөртекләренә язылган табышмакларны укый.*)

Ак ашъяулык таптым,

Җир өстенә яптым.

(Кар.)

Килделәр агайлар балтасыз,

Салдылар күперне тактасыз.

(Боз.)

Кемнең кигән киемнәре –

Энҗе кар бөртекләре,

Кемнең көмештәй сакалы,

Чәчләре, керфекләре?

(Кыш бабай.)

Алгы тәпиләре кыска,

Чабарга ул бик оста.

Соры тунын сала да

Ак тунын кия кышка.

(Куян.)

**Карчәчәк.** Бу юлы да сынатмадыгыз, балалар.

**Алып баручы.** Әйдәгез, бәйрәмебезне дәвам итик. Безнең балалар бик матур итеп шигырь сөйли беләләр. Кыш бабай, Карчәчәк, тыңлап карагыз әле, сезгә ошар микән.

 **Ленара:** Кыш бабай, Кыш бабай, исән-сау килдеңме?

 Син бездә яңа ел икәнен белдеңме?

 Белдеңме син безнең сагынып көткәнне,

 Үзең дә көттеңме Яңа ел җитткәнне?.

 **Камилә:** Кемнең кигән киемнәре энҗе кар бөртекләре?

 Кемнең көмеш күк сакалы,чәчләре,керфекләре?

 Кем соң безгә шундый ямьле яңа ел алып килә?

 Матур-матур капчыкларга күчтәнәч салып килә?

  **Илмир:** Җилкәсенә капчык асып, кыш бабай килеп керде,

 Төрле кызык сүзләр әйтеп бүләк өләшеп йөрде.

 Аннан кыш бабай тыпырдап, бик шәп бии башлады,

 Биемәскә аягында безнең апа башмагы.

**А.Алина:** Үзең шаян, үзең юмарт,үзең һаман шулай карт,

 Безнең белән бие, җырла, бүлмәбезгә ямь тарат.

 Әй, Кыш бабай, Кыш бабай,кунакка килдең безгә,

 Уйнадык та, җырладык та, бәлки биерсең синдә.

 **Әнвәр:** Яңа елны без көтәбез,

 Иң матур бәйрәм, диеп.

 Шигырьләр, җырлар өйрәнеп,

 Матур киемнәр киеп.

**Җыр: “Дед Мороз”. (Бум-бум).**

 **Регина:** Әй, Кыш бабай,Кыш бабай, бик ерактан килдеңме?

 Ракетага утырып, әллә айдан килдеңме?

 Айда кар да яумый диләр, айда җилләр дә исми икән,

 Безнең яшел дустыбыз, чыршы да үсми икән.

**Х.Алина:** Кыш бабай килгән,

 Ап-ак тун кигән.

 Көтә кем генә, чыгар дип өйдән.

 Чыксаң өшетә, битне чеметә

 Менә шул аның, бөтен эше дә.

 **Айзилә:** Рәхмәт,рәхмәт күп бүләк,китергәнсең син безгә,

 Безне - нәни дусларыңны сөендерим дигәнсең.

 Бәйрәмебез син килгәч матурланды тагын да,

 Бик күңелле уйнавы яшел чыршы янында.

**Нурислам:**Әй, Кыш бабай, кыш бабай, хуш киләсең уз бире,

 Кунак булып килер диеп, күптән көттек без сине.

 Ак таягың кулыңда, ап-ак туның кигәнсең,

 Бөтен җирең бәсләнгән, күп җир үткән икәнсең.

 **М.Аделина:** Рәхмәт сиңа, кыш бабай, безнең белән дус бабай,

 Сагынып килеп җиттең,яңа ел бүләк иттең.

 Берәр яшькә үстердең, һәммәбезгә көч бирдең,

 Рәхмәт сиңа,Кыш бабай,безнең белән дус бабай!

 **Айзат:** Әй, Кыш бабай, Кыш бабай, безгә бик таныш бабай,

 Сакал-мыек ап-актан, килгән безгә ерактан.

 Бүләкләр алып килгән, бүреген кыңгыр кигән,

 Әйлән-бәйлән уйната, биетә һәм җырлата.

**Җыр: “Кыш бабай-бабакай”.**

**Руслан:** Безгә Кыш бабай килгән, яңа ел алып килгән,

 Капчыгына күп итеп, бүләкләр салып килгән

 Көттек сине сагынып, исән-саумы, Кыш бабай,

 Өләш бүләкләреңне,капчыгыңны чиш бабай!

**Тәрбияче:** Кыш бабай, сезгә безнең шигырьләребез ошадымы?

**Кыш бабай.** Ошады, бик ошады. Бик зур рәхмәт сезгә!

**Тәрбияче:** Кыш бабай, ә син үзең шигырьләр беләсеңме?

**Кыш бабай.** Беләм,беләм. Ничек белмәскә! Хәзер сөйләп тә күрсәтәм. Балалар, мин бик карт инде, хәтерем дә начарланды. Әгәр онытып җибәрсәм, миңа ярдәм итәрсез микән?

**Балалар.** Итәрбез, итәрбез.

**Кыш бабай** (*шигырь сөйли*).

Салкын саф һава

Йомшак кар ... (ява).

Урамга чыксаң

Битләр ... (кызара).

Кар бөртекләре

Битеңә куна.

Үзләре ... (матур)

Һәм ... (салкын) була.

**Тәрбияче:** Булдырдың бит, Кыш бабай! Ә уйнарга яратасыңмы соң?

**Кыш бабай.** Яратам. Бик яратам. Хәзер уйныйбыз, балакайларым. (*Урыныннан тора. Эзләнә.*) Бияләемне салып торган идем, кая китте соң? Хәзер, хәзер, сабыр итегез, бияләемне генә эзләп табыйм. **(Түгәрәктә уен)**

**Тәрбияче:** Тырышыбрак эзлә, бабай, бияләеңне. Менә шулай. Менә шулай уйнарга яратабыз без.

***Уен: «Бияләеңне тап».***

**Кыш бабай.** Арыдым, балалар.

**Алып баручы.** Ярый алайса, бабакай, утырып тор, ял итеп ал. Ә без, Карчәчәк белән бергәләшеп, әйлән-бәйлән уйнап алыйк.***.***

**Кыш бабай.** Бик күп һөнәрләр беләсез икән, нәни дусларым. Минем оныгым да һөнәрсез түгел бит. Кызым, Карчәчәк, әйдә, бер биеп тә күрсәт инде.

**Карчәчәк.** Бабакай, мин үземнең дусларым – Кар бөртекләре белән биим. Әйдәгез, Кар бөртекләре, биик бергә.

 Шундый матур бәйрәмне,

Бушка уздырмыйк әле.

Сез, балалар, кул чабыгыз,

Без биеп алыйк әле!

***Карчәчәк бии. «Кар бөртекләре» биюе.***

**Алып баручы.** Ни булды тагын, Кыш бабай?

**Кыш бабай.** Менә, балаларны капчыкка салып урманга алып китсәм ничек булыр икән?

**Алып баручы.** Барырга теләүчеләр булса бик тә әйбәт инде. Барасызмы, балалар?

**Балалар.** Барабыз, барабыз!

*Кыш бабай 3—4 баланы киң итеп тегелгән төпсез капчыкка кертеп, капчыкны, бәйли һәм күтәреп китмәкче була. Капчык төпсез булганлыктан, буш капчыкны күтәреп китеп бара.*

*Балалар көләләр.*

**Кыш бабай.**

Күңелле булды бәйрәм,

Уйнадык әйлән-бәйлән.

Матур җырлар җырладык,

Кунак булып туймадык.

Тик китәр вакыт җитте.

Көтә безне янә юл.

Рәхмәт сезгә, балакайлар,

Котлы булсын Яңа ел!

**Бер бала.**

Рәхмәт, бабай, сүзләреңә,

Бик матур теләкләрең.

Алып килдем, дигән идең,

Кайда соң бүләкләрең?

**Кыш бабай.** Ай,кызым,оятлы була яздык бит.  Кая соң әле минем күчтәнәч салынган зур капчыгым? (*Эзли.*) Тылсымлы таягым, әйт әле, күчтәнәчләр кая? (*Тыңлый, елмая.*)

Ярый алайса, бик әйбәт,

Хәзер капчык та керер.

Күчтәнәчеңне алып,

Атлап түгел, йөгереп

**Кыш бабай** (*капчыктан бер пакет бүләк ала*). Калган күчтәнәчләр кая?

Балалар, сез уйлый күрмәгез Кыш бабай бүләксез килгән дип. Монда сез бик күпп икән. Һәрберегезгә бүләк тарату өчен бик күп вакыт кирәк. Мине күрше бакчада даә көтәләр. Тылсымлы таягым бүләкләрне һәр төркемгә өләшергә ярдәм итәр. Бәйрәмм соңында кереп алырсыз

**Кыш бабай.**

Ак сакалым ак булмыш,

Картлыгым да хак булмыш;

Әмма күңелем яшь минем,

Җир җимертеп яшимен.

Бер биеп китми йөрәк түзми, балалар.

***Кыш бабай биюе. Кыш бабай биегәндә, Убырлы керә.***

**Убырлы.** И, карт җүләр! Биеп маташа бит, әй! (*Кыш бабай янына килеп, җиңеннән тарта*) Шаштыңмы әллә? Дөньяңны онытып биеп яткан буласың. Күрше бакчада көтәләр бит үзеңне. (*Балаларга карап*) Исләре киткән ди, анда инде күптән Дед Мороз биеп ята.

**Кыш бабай.**(*Биюеннән туктап*) Балам, бу хәсрәт капчыгын сез чакырдыгызмы соң?

**Тәрбияче:**Юк, бабакай, юк. Нишләп аны чакырыйк.

**Кыш бабай.**Алай булгач, җилләр иссен әле бу Убырлыдан. (*Таягы белән "дөп" итеп идәнгә суга һәм әфсен укый*)

Әфсен-төфсен,

Җилләр иссен, давыл чыксын,

Һәм Убырлы, безнең яннан

Юк булсын!

***Убырлы себеркегә атланып чыгып китә.***

**Тәрбияче:**Ай-һай, гайрәтле соң үзең, бабакай. Күз ачып йомганчы юк булды бит Убырлы. Тик менә капчыгын монда калдырган бит әле. Әллә капчыгын да озатасыңмы соң, бабакай?

**Кьш бабай.**Ашыкма әле, балам. Башта карыйк әле, хикмәте юк микән капчыкның?

***Яңа ел килеп керә.***

**Кыш бабай.**Бәрәкалла, нәрсә булды соң әле бу? Кем килеп чыкты бу сихерлее капчыктан?

**Балалар.**Яңа ел бит бу, Кыш бабай. Быел бит Яңа ел – Маймыл елы.

**Кьш бабай.**И картлык...! Танымый да торам, ләбаса. Исән сау гына килепп җиттеңме, балам? Түрдән уз! Шатлык, муллык, тынычлык белән кил! Төкле аягың белән! Түрдән уз! (*Кулыннан тотып, чыршы тирәли йөртә*)

**Яңа ел.** Мин Яңа ел, өр-яңа,

Бу ел минән башлана.

 Безнең илдә һәр Яңа ел

Бик күп эшләр башкара.

Китте иске ел , мин килдем,

Ел артыннан ел ага.

Мин елларны якынайтам

Гел киләчәккә таба.

**Кыш бабай.**

 Ярый, балалар. Без китәбез. Киләсе елга кадәр сау булыгыз.

 Сау бул, Кыш бабай, сау бул, Кар кызы!

**Алып баручы.**

Таныш бул, Яңа ел, бу безнең бакчаның уңган балалары.

**Яңа ел.**

Арагызда шундый балаларның күп булуына бик шатландым әле.

Ә хәзер  бергәләп Яңа ел турында җыр җырлап алыйк.

Җыр башкарыла.

***“Яңа ел җыры”***